Sye

Sai

## Szakmai

### Iskolák

Gyermekkorától felnőtt koráig a Jedi Rend felügyelete alatt nevelkedett**Mestere: Reksha Kotakh**

## Adottságok

### Tehetségek

* Gépészkedés/Bütykölés
* Önvédelem
* Fejszámolás

### Gyenge pontok

* Érzékeny a körülötte lévők fájdalmára, beleértve az élővilágot is
* Ha valakit megöl és nem búcsúztatja el megfelelően az illetőt, akkor az álmaiban kísértik az áldozatok szellemei

## Kapcsolatok

### Csoportok

* Jedi rend (korábban)
* Artuin szekta (korábban)

## Személyiség

A Jedi rendben önmegtartóztatásra és fegyelemre tanították, valamint mások tiszteletére, de ugyanakkor mindig is egy nagy bajkeverő volt. Rengeteg fejfájást okozott a tanítóinak, és mesterének. A fenegyerek mentalitását ugyanakkor az évek során kicsit sikerült kiismernie annyira, hogy jelenleg már képes a higgadt gondolkozásra is, feltéve, hogy nem idegesíti fel valami túlságosan. Ha azonban mérges lesz, hajlamos elhagyni a taktikázást és fejvesztve a veszély felé szaladni.

Mivel erős kötődése van a gépekhez, ezért szabályosan rajong az ismeretlen kütyükért, így ha új világokra jut, mindig az az első dolga, hogy megpróbálja jól megismerni a helyi technológiát.

Nemesi származása Jedinek való beállta után gyakorlatilag lényegét vesztette, ugyanakkor ettől függetlenül ott rejtőzik benne az a fránya büszkeség, ami egyébként a Jedi tanok szerint nem feltétlenül egy jó tulajdonság.

Bár sokban megütközik a jelleme a Rend eszméivel, ettől függetlenül mesterét és a híresebb Jediket mind nagy tiszteletben tartja és a tanácsaikat is mindig megfontolja/megfontolta.

A Rend pusztulása hatalmas töréspontot jelentett a jellemfejlődésében is. Sok keserűség, megbánás, méreg bújik meg a lelkében azóta. Ezek kordában tartásának érdekében gyakran meditál.

Sajnos egy rossz társaság még rátett egy lapáttal az amúgy is labilis állapotára a menekülése során. Itt eltanult néhány nem Jedihez méltó viselkedésmódot. Többek között belekóstolt a sötét oldal erejébe, amit később meg is bánt, de azóta se tud elfeledni.

### Kiemelkedő személyiségjegyek

* Udvarias azokkal, akiket tisztel
* Hajlamos kockázatot bevállalni, holott inkább kellene megfontoltnak lennie tanulmányai alapján
* Nem túl nagy ambíciókkal rendelkezik.
* Nagyon kíváncsi természet, főleg ha gépekről van szó.
* Próbál önfegyelmező, önmegtartóztató lenni.
* Bizalmatlan, de próbálja nem mutogatni.
* Legtöbb esetben őszinte szerzet. Hazudni nehezen tud, bár információt visszatartani annál inkább.
* Ha egyszer valakit a bizalmába fogad, utána azokhoz nagyon hűséges lesz.
* Próbálja kerülni az érzelmes, és főleg a romantikus helyzeteket.
* Rendkívül empatikus és segítőkész természete van, és nem csak a neveltetése miatt.

## Képességek

### Tanult praktikák

#### Kardforgatás

A Rend kiképezte több harcmodor alkalmazására is. Ezeket nem csak fénykarddal, hanem bármilyen közelharci fegyverrel képes kamatoztatni. A formákat gyakran gyakorolja/ismétli szabadidejében, hogy ne "rozsdásodjon be" a tudása.

### Erő-használat által elsajátított képességek

#### Erő-kötelék

Szorosan kötődik a körülötte lévő világ érzéseihez, gondolataihoz. Képes megérezni a negatív érzelmeket (pl: gyűlölet, ártó szándék, szomorúság) és a pozitív szemléleteket (szeretet, segíteni akarás, öröm) egyaránt. Továbbá a fájdalmat is, valamint a halált. Ez utóbbi kettő gyakran okoz neki szó szerinti fejfájást.

Az Erő-köteléken keresztül nem csak másokat képes érezni, hanem konkrét kapcsolatot is fel tud építeni más, erőre érzékeny személyek tudatával.

#### Erő-mozgatás

Az Erő használatának segítségével képes magától távolabb tolni dolgokat/egyedeket.

Ugyanezen képessége visszafelé is működik, képes távol lévő dolgokat/egyedeket közelebb húzni magához.

Ha ezt a kettőt összekombinálja, képes a levegőben mozgatni a dolgokat/egyedeket.

#### Erő-lassítás és Erő-gyorsítás

Az Erő használatának segítségével képes mind önmaga, mind mások mozgását felgyorsítani és lelassítani. Ez tárgyakra is működik. Lassító képességének maximálisan kihasznált változata a helyben megfagyasztás. Ez esetben ugyan valóban nem moccan az a dolog/egyed, de csak ideiglenesen, örökre nem tudja ezt az állapotot fenntartani Sye. Ez ugyanúgy igaz lassító és gyorsító képességére is.

#### Erő-álmok és rémálmok

Az Erőhöz való kötődése egy negatív, kellemetlen mellékhatással jár nála: a nyughatatlan halottak kísértik. Ha valaki, akivel Ő végzett, nem kapja meg a megfelelő tiszteletet "átkelése" során, álmaiban visszajárnak és folyamatosan gyötrik. Ez egy átok, és egyben egy lehetőség is a számára, ugyanis némelyikük hasznos információkat juttat el hozzá ezáltal.

#### Egyéb megmagyarázhatatlan jelenségek

Rengeteg dolog történik még vele, amire mások a meglepő vagy furcsa jelzőt használnák. Például: azonnal megérti mindenki beszédét, mindig talpra esik és hajlamos a legjobb pillanatokban felbukkani. Persze ezekre rá lehet fogni valamelyik fentebbi képesség egy-egy vetületét, de az is tény, hogy még nagyon sok mindent nem tud az Erőről és az Erővel való kapcsolatáról.

## Történet

Aevis bolygón, az Orphis nemesi ház sarjaként látta meg a napvilágot. Sokáig nem élvezhette a fényűzést, mert már gyerekkorában felfigyeltek erő-érzékenységére, ezért a Jedi Rend befogadta, mint tanítvány. A családja nagyon ellenezte ezt a döntést, de ugyanakkor egy a jövőben jól kamatozó lehetőséget is láttak abban, hogy az egyik fiukat elküldjék "űrszerzetesnek".

Ezután Sye a különböző Jedi templomokban tanulta ki az erő használatának rejtelmeit. Az évek során egyre nagyobb potenciált mutatott, és egész fiatal korában elküldték egy mesterhez, hogy padawanként tanuljon tovább. A mestere Reksha Kotakh lett, egy togruta nő.

Az elkövetkezendő jó néhány évet mesterével töltötte, míg nem néhány évvel a Jedi Rend pusztulása előtt megkapta a Jedi lovag titulust. A klónháborúkban különböző bolygókon szolgált mint parancsnok, elég sok sikeres hadműveletet levezényelve. A 66-os parancs kiadása előtt egy csatában egyedül ott ragadt egy apró holdon, és így megúszta a közvetlen atrocitásokat, legalábbis egy időre. Ettől függetlenül viszont az erővel való köteléke miatt nagyon is érezte, mi zajlik körülötte a galaxisban. Magába zuhant és nem merte elhagyni a holdat hónapokig. Végül úgy döntött hazatér szülőbolygójára, az Aevisre.

A családja örömmel visszafogadta kegyeibe a fiút, és egy időre megízlelhette a nemesi élet kellemes mivoltát. Bár elég hamar megismerkedett a sötétebb oldalával is, ugyanis folyamatosan arra akarták rávenni, hogy a Rendben tanult tudását felhasznávla intézzen el ezt és azt. Ezt eleinte megtette, de egy idő után elege lett abból, hogy a családja bábja legyen. Ekkor érkezett a bolygóra egy másik menekült Jedi, aki kecsegtető ajánlattal állt elő.

Kiderült, hogy az illető, és néhány további megmenekült jedi egy új rend alapítására törekedtek, mely leginkább a túlélésre és megújulásra hajtott ezen sötét időkben. Sye-nak tetszett a kalandosnak ígérhező új Rend ötlete és ezért csatlakozott köreikbe. Ám idővel ez a csoportosulás sokkal inkább egy szektává nőtte ki magát, amely ősi relikviák vadászásával töltötte az idejét, megszállottan. Végül az egyik ilyen relikvia aktiválása tragédiához és egyben egy meglepő fejleményhez vezetett. A szerkezet felrobbant a bolygóval együtt, amin található volt, de a robbanás közben Sye-nak sikerült beférkőznie a gép középpontjába és ott találkozott a masina igazi rendeltetésével: miszerint egy másik dimenzióba nyíló kaput volt képes üzemeltetni. Sye, a mögötte összeomló, felégő bolygótól menekülve átszaladt az átjárón és egy ismeretlen világban találta magát. Így került "közénk".

## Érdekességek

* A fénykardját elvesztette a menekülés során, így jelenleg nem rendelkezik a jedik legjellegzetesebb fegyverével.
* Utazásai során begyűjtött néhány kristályt, amely a fénykardok készítéséhez szükséges. Így elméletileg, ha megfelelő felszerelésre tesz szert, képes újat élő állítani. Ugyanakkor nem használhatja csak úgy bármelyik kristályt, csak azt, amelyik "őt választja".
* Szeret beceneveket adni az élettelen dolgoknak, fegyvereknek, masináknak.
* Ha izgatott, sokat használja a "Fantasztikus" szót.
* Nem rejtett vágya, hogy valami úton-módon elismerést szerezzen.
* Az előző néhány év hagyott hátra pár kellemetlen emléket a számára, ezért szeretne teljesen új életet kezdeni. Egy új iránnyal.